Да го препишете планов во вашите тетратки.(не е потребно планот да го праќате на мејл)

**Населението на Земјата**

1.Првите населби на луѓето биле во близина на екваторот, во жешкиот топлински појас.

2.Бројот на населението на Земјата со текот на годините постојано се зголемувал. Денес изнесува околу 7 милијарди жители.

3.Најзначајни фактори за зголемување на бројот на населението се: унапредување на медицината, развојот на науката и техниката, подобрување на квалитетот на храната, намалени физички активности на луѓето и др. Истите овие фактори влијаат и на зголемувањето на животниот век на човекот.

4.Природен прираст е процент на зголемување на населението на едно населено места, на една држава или на целата планета Земја.

5.Природниот прираст може да се дефинира и како разлика меѓу наталитетот(бројот на родени) и морталитетот (бројот на умрени) и се изразува во промили( ‰). Може да биде:

* позитивен-кога бројот на населението се зголемува и
* негативен-кога бројот на население се намалува.

7.Густина на населеност на Земјата се определува кога вкупниот број на населението на Земјата се подели со површината на Земјата.

* се изразува во жители/км2
* зависи од: климата, релјефот, природниот прираст, развиеноста на стопанството и друго.

8.Екумена е постојано населен дел на Земјата.

9.Субекумена е повремено населен дел на Земјата.

пр. Бачила, пасишта, планини, савани и степи, пределите каде се одвиваат номадските движења, делови од морски површини, пределите каде привремено – сезонски претстојува човекот заради задоволување на своите здравствени, рекреативни и други цели (осамени куќи, викенд населби, рекреативни центри, планинарски, ловни и риболовни домови итн.).

10.Анекумена е ненаселен дел на Земјата.

пр.Антарктик, високите планински делови над 6000*м* н.в, сушните пустински области, големи шумски појаси како Амазон, мочуришта и др.

Предметен наставник

Кире Николоски